cyanic-selkie/wikianc huggingface dataset:
Cai Zhenhua
Cai Zhenhua (Vereenvoudigde Chinees: 蔡振华; Tradisionele Chinees: 蔡振華; Pinyin: Cài Zhènhuá; gebore 3 September 1961 in Wuxi, Jiangsu) is 'n voormalige manlike tafeltennis speler uit China. Hy is die adjunk-direkteur van die staat se algemene administrasie van sport en die president van die Chinese Voetbalvereniging, die Chinese Pluimbalvereniging en die Chinese Tafeltennisvereniging.
Vlag van Burkina Faso
Ander vlae
Die oorspronklike vlag van Bo-Volta wat met onafhanklikheid aanvaar is, het drie horisontale bane met swart, wit en rooi gehad. Hierdie kleure het die drie groot takriviere van die Voltarivier wat deur die suide van die land vloei: die Swart Volta, Wit Volta en Rooi Volta. Die huidige vlag is aanvaar na die staatsgreep in 1983 wat Thomas Sankara se bewind tot gevolg gehad het.
Patrick Chila
Hy het sy internasionale aftrede aangekondig ná sy deelname aan die Olimpiese Spele in Beijing in 2008.
Cornulum clathriata
Die spons behoort tot die genus Cornulum en tot die familie Acarnidae. Die wetenskaplike naam van die spesie is die eerste keer geldig gepubliseer in 1955 deur Koltun.
Parasitiese siektes
Siektes wat deur wurms veroorsaak word
Wurminfeksies vorm ŉ belangrike groep binne die parasitiese infeksies. By die mens kan drie kategorieë van wurms as parasiete optree, naamlik die lintwurms (klas Cestoda), die suigwurms (klas Trematoda) en die draadwurms (klas Nematoda). Schistosoma mansoni, Schistosoma haematobium en Schistosoma japonicum is almal suigwurms en veroorsaak verskiltende vorms van schistosomiase. Ook die filariawurms soos Wuchereria bancrofti, Loa loa en Onchocerca volvulus, wat filariase veroorsaak (onderskeidelik wuchereriase bancrofti, loase en onchocerciase), behoort tot die rondewurms.
Siektes wat deur Arthropoda veroorsaak word
Vetbesmettings met luise (Pediculus vestimenti of Pediculus corporis), kopluise (Pediculus capitis) of skaamluis (Phthirus pubis) staan almal bekend as pedikulose. Tungiase word veroorsaak deur die sandvlooi (Tunga penetrans). Die dragtige wyfie boor deur die vel van die voetsool, tussen die tone en onder die naels in en swel dan op tot die grootte van 'n ertjie.
Jerusalem
Die historiese stadskern van Jerusalem word sedert 1981 deur Unesco as 'n wêrelderfenisgebied gelys.
Masjonaland
duimnael|Masjonaland in Zimbabwe Masjonaland beslaan die sentrale en noordoostelike dele van Zimbabwe en bestaan uit die provinsies Masjonaland-Wes, Masjonaland-Sentraal, Masjonaland-Oos en Harare, wat vir administrasiedoeleindes 'n afsonderlike provinsie is. Dit is ook die deel van die land waar die Sjona woon.
Kwekwe
Kwekwe (voorheen Que Que) is 'n dorp in Zimbabwe, presies 220 km van Harare sowel as Bulawayo aan die hoofpad en spoorlyn tussen die twee stede geleë. Die beraamde bevolking in 2009 was 98 712, drie keer meer as die 1969-sensussyfer van 32 880, waarvan swartes 29 240, wittes 3 153, Asiërs 287 en bruines 202 was.
Jean-Philippe Gatien
Hy het van 1988 tot 2000 aan vier Olimpiese Spele deelgeneem, en het silwer in die enkelspel gewen by die Olimpiese Spele in 1992, en dubbele brons (met Patrick Chila) by die Olimpiese Somerspele 2000 in Sydney. Hy het die Wêreld Tafeltenniskampioenskap in 1993 gewen, die Wêreldbeker-toernooi in 1994, en was 13-keer die "champion de France". Hy was 'n linkshandige speler, met aanvallende styl, en het 'n uitstekende voorhand-mokerhou gehad.
Geskiedenis van Siberië
Vanaf die 19de eeu
Rusland, en later die Sowjetunie, het ’n groot aantal strafkampe, bekend as die Goelag, daar opgerig. Hulle was later so algemeen dat die naam "Siberië" sinoniem geraak het met verbanning en gedwonge arbeid. Die Sowjet-owerheid het miljoene mense, soms hele volke, na Sentraal-Asië en Siberië verban. Meer as 18 miljoen mense was tussen 1929 en 1953 in die Goelag, terwyl nog 6 miljoen na ander afgeleë dele van die Sowjetunie verban is.
Antoinette Bower
Antoinette Bower (gebore 30 September 1932) is 'n Amerikaanse aktrise. Sy is bekend vir haar rolle in die rolprente Die Sister, Die! (1978) en Prom Night (1980), en in die televisiereekse Mannix (1967) en Neon Rider (1989).
Skotse Nasionale Party
In die algemene Skotse verkiesing van 2007 het die SNP vir die eerste keer die sterkste politieke party in die Skotse parlement geword en 'n minderheidsregering onder leiding van Alex Salmond as Eerste Minister gevorm. Ná die volgende verkiesing in 2011 kon die SNP danksy 'n groot stemverskuiwing 'n meerderheidsregering vorm – die eerste sedert die heropening van die Skotse Parlement in 1999.
Hebreeus
]] Hebreeus is die liturgiese taal van Judaïsme en byna elke Jood het ten minste 'n basiese kennis van Hebreeus en kan die Hebreeuse alfabet lees. Judaïsme se heilige skrifte die Tanag (die Ou Testament vir Christene, insluitende die Tora, die Pentateug vir Christene) en die Talmoed (bestaande uit Misjna en Ghemara) is hoofsaaklik in Hebreeus geskryf.
Dang Ye-seo
Dang Ye-Seo (Hangul: 당예서, Hanja: 唐 汭 序; Koreaanse uitspraak: [taŋ.je̞.sʌ]; gebore 27 April 1981 in Changchun, Jilin, China en oorspronklik bekend as Tang Na 唐娜) is 'n genaturaliseerde Suid-Koreaanse tafeltennis speler. Sy was deel van die tafeltennis span wat 'n bronsmedalje gewen het by die 2008-somer Olimpiese Spele, en deel van die span wat 'n bronsmedalje by die Wêreldbeker-toernooi in 2012 gewen het.
Raymond Hatton
Raymond Hatton (7 Julie 1887 – 21 Oktober 1971) was 'n Amerikaanse akteur. Hy was bekend vir sy rolle in die rolprente Male and Female (1919), The Big Cage (1933), Arizona Bound (1941), en Down Texas Way (1942).
Daan Bekker
Daniel "Daan" Wepener Bekker (9 Februarie 1932 – 22 Oktober 2009) was 'n Suid-Afrikaanse bokser, wat 'n bronsmedalje tydens die Olimpiese Somerspele in Melbourne en 'n silwermedalje tydens die Olimpiese Somerspele in Rome verower het; beide in die Swaargewig afdeling.
Salmah Ismail
Biduanita Negara Puan Sri Datin Amar Salmah binti Ismail, AMN beter bekend as Primadona Saloma (22 Januarie 1935 – 25 April 1983) was 'n Singapoers-Maleisiese sangeres, film aktrise en mode-ikoon wat in die laat 1950's beroemd geword het. Sy was die tweede dogter in haar gesin. Haar ouer suster was die aktrise Siti Mariam Ismail (skuilnaam Mariani) en aktrise-sangeres Aminah Ismail (skuilnaam Mimi Loma) is haar jonger suster. Saloma was die derde vrou van die talentvolle film akteur, regisseur, sanger, komponis en vervardiger Tan Sri Datuk Amar P. Ramlee. In haar vroeë loopbaan, was Saloma net vir haar lietjies en klein karakters se rolle wat sy in die 1950's films gespeel het. Nadat sy groter rolle in die films Azimat (1958) en Kaki Kuda (1958) gespeel het, begin sy om haar loopbaan as 'n film aktrise uit te brei. Sy het en verskeie films soos Seniman Bujang Lapok (1961), Ragam P.Ramlee (1964) en Ahmad Albab (1968) opgetree. Saloma is in 1978 met die titel Biduanita Pertama Negara (Eerste Nasionale Songbird) en in 1990 met die titel Puan Sri bekroon.
Cookeilande
Die Cookeilande (Engels: Cook Islands, ; Cookeilandse Māori: Kūki 'Āirani ) is 'n groep van 15 eilande in die suidelike deel van die Stille Oseaan en lê in Polinesië. Dit is 'n selfregerende eilandstaat in vrye assosiasie met Nieu-Seeland en word deur 55 lande erken. Die eilande is na James Cook genoem, maar hulle oorweeg tans 'n naamsverandering om die Polinesiese erfenis te weerspieël.
Sport
Sokker word op die Cookeilande ook beoefen en die nasionale span kom veral teen ander kleiner eilandstate van die Stille Oseaan te staan. Hulle het nog nie vir 'n Sokker-Wêreldbeker gekwalifiseer nie. Hulle het aan twee Oseanië-sokkerkampioenskappe deelgeneem (in 1998 en 2000).
Aborsie in Suid-Afrika
Publieke mening en politieke bedoelings
Die Suid-Afrikaanse regering sien aborsie op aanvraag as 'n manier om teen seksisme en rassisme te veg: seksisme word direk bekamp deurdat daar geen manlike instemming nodig is nie (die vrou besluit self wat met haar liggaam gebeur) en rassisme word indirek bekamp deurdat aborsies die lewenskwaliteit van veral swart vroue en arm swart families kan bevorder.
Reëls vir gesondheidswerkers
Meeste aborsiesentrums sal op raadgewing beide vóór en ná die aborsie aandring en die vrou mag volgens die wet daarop aandring, maar dit is nie 'n wettelike vereiste dat 'n aborsiesentrum dit aanbied nie.
Gladiolus attilae
Gladiolus attilae is 'n meerjarige plant wat tot die genus Gladiolus behoort. Die plant is endemies aan Turkye.
Gereformeerde kerk Glencoe
Die Gereformeerde kerk Glencoe was met sy stigting in 1950 slegs die vierde gemeente van dié kerkverband in die destydse provinsie Natal. Vryheid is in 1897 gestig, hoewel daardie deel van die provinsie toe nog onder Transvaal geval het. In 1922 het Durban aan die beurt gekom en in 1925 Pietermaritzburg. In 1947 is Ladysmith gestig, en drie jaar later Glencoe. Selfs in die eeufeesjaar van die Gereformeerde Kerk (1959) was daar steeds net sewe kerke in Natal, nadat Noord-Durban in 1953 gestig is en Estcourt later in dieselfde jaar. In 1959 het die belydende lidmate van die Gereformeerde Kerk dan ook net 900 getel, vergeleke met die NG Kerk se sowat 25 200 ’n jaar later (geen statistiek was beskikbaar in die Jaarboek van 1959 nie weens die ongesteldheid van die samesteller, ds. J.N. Geldenhuys, nie). Toe reeds het die NG Kerk 39 gemeentes in Natal gehad.
Die mooi geskiedenis van die Gereformeerde Kerk op Glencoe het ongelukkig vroeg in die 21ste eeu tot ’n einde gekom toe die lidmaattal drasties afneem. Einde 1997 het Glencoe nog 75 belydende en 29 dooplidmate gehad en einde 2001 onderskeidelik 47 en 19, maar in die laaste jaar van sy bestaan, voor die gemeente in 2013 by Ladysmith ingelyf is, was daar net 12 belydende en twee dooplidmate oor.
Gereformeerde kerk Delarey
Die Gereformeerde kerk Delarey was ’n gemeente van die Gereformeerde Kerke in Suid-Afrika, deels in Roodepoort en deels in Johannesburg, waarvan die naam in 1998 Bergbron geword het nadat Johannesburg-Wes en die Melville-gedeelte van die Gereformeerde kerk Johannesburg-Noord by Delarey ingelyf is.
Roald Amundsen
Vaart
Met die geldelike hulp van onder andere Nansen het Amundsen 'n jag met 'n lengte van 22 meter aangeskaf, wat hy die Gjöa gedoop bet. Nadat dit vir poolreise toegerus was, het by en ses makkers op 16 Junie 1903 op hul vaart vertrek. Die vaart deur die eilandewêreld van die Noordelike Yssee het byna drie jaar geduur; die manne het twee winters in 'n baaitjie van Koning Wilhelmeiland, naby die magnetiese Noordpool, deurgebring en belangrike navorsingswerk in verband met die magnetisme van die aarde gedoen.
Gereformeerde kerk Delarey
Kerkbou
'n Buitengewone kerkraadsvergadering op 8 Januarie 1945 het 'n voorlopige boukommissie versoek om planne te laat opstel vir 'n kerk met tussen 450 en 500 sitplekke, 'n argitek te benoem, 'n paar tenders te verkry en navraag te doen oor voorrade. Aan die einde van die finansiële jaar op 30 Junie 1946 het die boufonds die R8 000-kerf oorskry, sonder dat met die bouwerk begin is. In dié tyd het die NG gemeente Roodepoort ingestel dat sy kerkgebou, pleks van die Eeufeessaal, Sondagmiddae vir eredienste gebruik kon word.
Delarey stig af
In Desember 1955 het die partikuliere sinode 'n nuwe Klassis Krugersdorp goedgekeur.
Roald Amundsen
Verdere ondernemings
Verdere pogings in 1923 en 1924 het ook misluk. Eers in 1926 het hy daarin geslaag om oor die Noordelike Yssee en die Noordpool te vlieg. Na hierdie geslaagde vlug het Amundsen, wat toe al 54 was, geen verdere ontdekkingsreise onderneem nie en hom in Bunnefjord gaan vestig.
Argeïkum
Kratons
Hoewel uit die Hadeïkum noulik gesteentes bekend is kan uit die Argeïkum heelparty kratons onderskei. Die Kaapvaal-kraton van Suid-Afrika met sy Barberton-groensteengordel is die kraton wat die beste behou is. Daar word gedink dat die kraton soms superkratons gevorm het. Die periode Vaalbarium is na die bekendste voorgestelde superkraton Vaalbara (Kaapvaal+Pilbara) vernoem, hoewel dit nie seker is dat dit reeds in daardie tyd gevorm het nie. Daar het moontlik ook ander superkratons bestaan soos Superia (Superior+Wyoming+Kola-Karelia+Hearne volgens Ernst & Bleeker 2010), Sclavia (Dharwar+Slave volgens French & Heaman 2010) en Zimgarn (Yilgarn+Zimbabwe volgens Smirnov hulle 2013) Dit is nogtans  moontlik dat Pilbara en Kaapvaal saam met ander kratons 'n groter superkontinent gevorm het sonder dat hulle aanmekaar gegrens het.
Klimaat
Die Argeïkum se klimaat is 'n omstrede saak. Die δ18O-waardes wat in tjert gevind word, wys 'n baie hoë temperatuur van die aardoppervlak tot 1,5 Ga gelede (Proterosoïkum). Die reduserende aard van die atmosfeer beteken dalk dat die parsiële druk van koolstofdioksied baie hoër gewees het as vandag. Daar is ook biochemiese aanwysings dat die oudste lewensvorme, Archaea en Bakterieë termofiel was en 'n temperatuur van 100 oC kon oorleef het. Aan die ander kant het die son waarskynlik minder sterk geskyn. Daar is ook aanwysings vir 'n ystydperk in die Pongolium.
Lockerbie-bomaanval
Verskeie Suid-Afrikaanse politici, onder andere Pik Botha en Magnus Malan was aanvanklik op die vlug bespreek. Hulle was op pad na die VSA om oor vrede in Angola en Namibië te onderhandel. Die vlug is egter op kort kennisgewing gekanselleer en 'n regstreekse vlug is na Londen geneem. Dit het aanleiding gegee tot bespiegelinge dat hulle moontlik vooraf gewaarsku is.
Abraham Kruger
Hy was jare lank ouderling van die Gereformeerde Kerk. In die Afdelingsraad het hy uitstekende werk verrig. Gedurende die tyd dat hy in die raad gedien het, het hy meer geld vir sy wyk gekry as al sy voorgangers tesame. Hy was lid van die skoolkommissie en van die skoolraad en het groot belanggestel in dié werk. Vanaf 1925 was hy lid van die hoofbestuur van die Helpmekaar. In 1929 is hy gekies as lid van die hoofbestuur van die Calvinistiese Bond en in 1930 het hy in die uitvoerende raad daarvan gedien.
Gesinslewe
Kruger is op 25 September 1905 met Annie Venter getroud. Hulle het sewe kinders gehad van wie twee gesterf het toe hulle nog klein was.
Jim Hawthorne (platejoggie)
Jim Hawthorne (20 November 1918 – 6 November 2007) was 'n Amerikaanse akteur, skrywer, en vervaardiger.
Ontwikkeling van die menslike liggaam
Die ontwikkeling van die menslike liggaam is die proses om van ’n eensellige sigoot tot ’n volwasse mens te groei. Dit begin met bevrugting, wanneer ’n eiersel wat deur die eierstok van ’n vrou vrygestel word, binnegedring word deur die spermsel van ’n man. Die daaropvolgende sigoot ontwikkel deur mitose en seldifferensiasie tot ’n embrio, wat aan die wand van die baarmoeder heg waar dit deur ’n fetusstadium ontwikkel tot met geboorte. Verdere groei en ontwikkeling kom ná geboorte voor en sluit in beide fisieke en sielkundige ontwikkeling, wat beïnvloed word deur genetiese, hormonale, omgewings- en ander faktore. Dit duur deur die lewe voort: deur die kinderjare en adolessensie tot volwassenheid.
MIV/vigs in Suid-Afrika
Onder swanger vroue
Die voorkoms van MIV onder swanger vroue is die hoogste in die volkryke KwaZulu-Natal (37%) en die laagste in die Wes-Kaap (13%), Noord-Kaap (16%) en Limpopo-provinsie (18%). In die ander vyf provinsies (die Oos-Kaap, Vrystaat, Gauteng, Mpumalanga en Noordwes) is ten minste 26% van swanger vroue wat klinieke vir aanstaande moeders in 2006 besoek het MIV-positief getoets.
Hominini
Hominini is die tribus van Homininae wat die genus Homo en verwante diere omvat ná die afskeiding van die tribus Panini (sjimpansees). Die subtribus Hominina is die "menslike" tak en sluit die genus Homo in.
MIV/vigs in Suid-Afrika
Onder provinsies
Tussen 2005 en 2008 het die getal mense wat met MIV/vigs besmet is regoor Suid-Afrika gestyg, behalwe in KwaZulu-Natal en Gauteng. KwaZulu-Natal het egter nog steeds die hoogste besmettingskoers in die land – 15,5%. In die provinsie met die laagste besmettingskoers, die Wes-Kaap, het die aantal mense wat met vigs besmet is tussen 2005 en 2008 verdubbel.
Vigswesies en huishoudings met kinders aan die hoof
In Suid-Afrika word ’n weeskind omskryf as ’n kind wie een of beide van sy biologiese ouers aan die dood afgestaan het. In 2005 was daar 3,5 miljoen soortgelyke weeskinders in Suid-Afrika, waarvan 500 000 beide hul biologiese ouers oorleef het. In 2007 was daar na berekening 1 400 000 weeskinders in Suid-Afrika wat weesgelaat is as ’n direkte nagevolge van MIV/vigs.
1993
Die MIV-voorkomskoers onder swanger vroue het in 1993 4,3% bereik. In hierdie jaar het die Nasionale Departement van Gesondheid aangekondig dat die aantal opgetekende MIV-besmettings oor die afgelope twee jaar met 60% gestyg het, en dat daar verwag is dat die syfer in 1993 sou verdubbel.
2000
Op 4 September 2000 het President Thabo Mbeki gedurende ’n onderhoud met die Time-tydskrif (Suid-Afrikaanse uitgawe) erken dat MIV die oorsaak van vigs is, maar het die mening gelug dat MIV nie as die enigste oorsaak van immuniteitsgebrek gereken kan word nie:
Twer
Twer, wat 180 km noord van Moskou lê, was voorheen die hoofstad van ’n magtige Middeleeuse staat in die Russiese Ryk met ’n bevolking van 60 000 op 14 Januarie 1913. Die stad se huidige inwonertal is 414 606 (2015-raming).
Geskiedenis
Twer, wat eers ’n woudgebied was, is gou omskep in ’n ryk en dig bevolkte Russiese prinsdom. Omdat dit ontoeganklik was vir die Mongole, was daar ’n groot stormloop van nuwe inwoners uit die onlangs verwoeste suide. Teen die einde van die 13de eeu het dit met Moskou meegeding om oorheersing in Rusland. Hulle was albei nuwe stede, en daarom was die uitslag van hulle wedywering allesbehalwe seker.
20ste eeu
Op 20 November 1931 is die stad tot "Kalinin" hernoem na die titulêre staatshoof (1919-1946) en een van die oorspronklike Bolsjewiste, Michail Kalinin, wat daarnaby gebore is. Op 29 Januarie 1935 is die Kalinin-oblast gestig.
Suid-Afrikaanse munisipale verkiesing van 2021
Verkiesingstelsel
Plaaslike regering in Suid-Afrika bestaan uit drie soorte munisipaliteite. Die grootste metropolitaanse gebiede word deur metropolitaanse munisipaliteite bestuur, terwyl die res van die land in distriksmunisipaliteite verdeel is, wat elk uit verskeie plaaslike munisipaliteite bestaan. Na die 2016-verkiesing was daar agt metropolitaanse munisipaliteite, 44 distriksmunisipaliteite en 205 plaaslike munisipaliteite.
Die rade van metropolitaanse en plaaslike munisipaliteite word verkies deur middel van 'n stelsel van gemengde-lid proporsionele verteenwoordiging, waarin die helfte van die setels in elke munisipaliteit verkies word via die wennerstelsel in wyke met 'n enkele raadslid en die ander helfte van die setels word toegeken volgens die proporsionele verteenwoordigingstelsel (PV). Laasgenoemde hou rekening met die aantal wyksetels wat 'n party verower en verseker dat die finale aantal setels wat deur die party gehou word, eweredig is aan hul persentasie van die totale stemme.
Limpopo
In die volgende tabel dui groen selle munisipaliteite aan waarin die ANC met ’n meerderheid regeer, ligblou selle dui munisipaliteite aan waar die DA met ’n minderheid of in ’n koalisie regeer.
Distriksmunisipaliteite
Eufemisme
Daaglikse gebruik
Voorbeelde:
Gereformeerde kerk Ladysmith
Die ontstaan van die Gereformeerde kerk Ladysmith is nou verweef met die geskiedenis van die Gereformeerde lidmate in Pietermaritzburg. Sedert die veertigerjare het steeds meer groei in die Natalse hoofstad plaasgevind. In 1943 besluit die kerkraad van die Gereformeerde kerk Pietermaritzburg om ’n boufonds te stig met die oog op die oprigting van ’n kerksaal vir die wyksgemeente van Ladysmith. Eers drie jaar later koop Pietermaritzburg ’n erf op Ladysmith en in Oktober 1947 stig die gemeente af as die derde Gereformeerde kerk in Natal, hoewel Gereformeerde kerk Vryheid ouer is, maar tot in die vyftigerjare onder Transvaal geressorteer het.
Russell Hayden
Russell Hayden (12 Junie 1912 – 9 Junie 1981) was 'n Amerikaanse akteur en vervaardiger. Hy was bekend vir sy rolle in die rolprente Rustlers' Valley (1937), Three Men from Texas (1940), Down Rio Grande Way (1942), en The Last Horseman (1944).
Minimale staat
Die minimale staat is die ideaal van klassieke liberaliste wat ten doel het om te verseker dat individue die grootste moontlike vryheid geniet. Hierdie siening van die staat ontstaan uit sosiale kontrak-teorie en het ‘n negatiewe beeld van die staat. Van hierdie perspektief is die staat se waarde opgesluit in die kapasiteit van die staat om menslike optrede te beperk en dus te verhoed dat individue die regte en vryhede van ander skend.
Karoi
Karoi is 'n dorp in die Lomagundi-gebied van die provinsie Masjonaland-Wes in die noordweste van Zimbabwe, 87 km noordwes van Chinhoyi, die hoofstad van die provinsie.
Molotof-Ribbentrop-verdrag
Voorgeskiedenis
Die Sowjetunie het egter weining internasionale aandag bekom, selfs nadat die Sowjetunie by die Volkebond aangesluit het. Sentraal-Europese lande, soos Pole en die Baltiese state, het die Sowjetunie as 'n groter bedreiging beskou as Nazi-Duitsland, waarna die Sowjetunie toenadering tot Wes-Europa begin soek het, veral met Groot-Brittanje en Frankryk. Ook hier was egter die vrees vir kommunisme en verwante wantroue van die Sowjetunie diep gewortel. Hierdie lande het die Sowjetunie uitgesluit van die onderhandelinge wat in 1938 tot die München-ooreenkoms gelei het, en latere onderhandelinge het ook nie tot resultate gelei nie. Die Britte en die Franse het slegs junior beamptes gestuur, wat die Sowjetunie as beledigend beskou het. Die Weste het nie die Sowjetunie ernstig op geneem nie. Daarbenewens was daar ook sterk wantroue onder die leiers van die Sowjetunie teenoor die Westerse geallieerdes; hulle onthou nog die inmening en ondersteuning vir die Witmagte tydens die Russiese burgeroorlog. Daarbenewens was die Britse liberale vryemark-denke in stryd met die kommunistiese ideologie. Die gevolg was dat Josef Stalin tot Duitsland begin toenadering gesoek het.
NG gemeente Parow
Die NG gemeente Parow is die moedergemeente, hoewel nie meer die oudste gemeente nie, van die Nederduitse Gereformeerde Kerk in Parow, vroeër ’n afsonderlike dorp maar nou 'n noordelike stadsgebied van Kaapstad.
Parow-Suid en is vroeër al by Nuutbegin ingelyf en Parow-Oos by Tygerberg. Die teenswoordige NG gemeente Parow bestaan dus uit wat oorspronklik ses gemeentes was: Parow (1917), Parow-Oos (1941), Tygerberg (1956), Parow-Sentraal (1957), Parow-Suid (1958) en Parow-Wes (1966). In die onmiddellike omgewing is net Parow-Noord (1966) nog nie by die vergrote NG gemeente Parow ingelyf nie en van die agt gemeentes wat oorspronklik die naam Parow gedra het, bly (in 2015) nog net vier oor. Parow-Panorama (1975) en Parow-Welgelegen (1988) is aan die noordelike kant van die N1-snelweg geleë en het tot 2015 nie in die Ring van Parow geval nie, maar wel in die Ring van Koeberg, saam met gemeentes soos Table View, Bothasig, Melkbosstrand en Bloubergstrand. Dié indeling is in daardie jaar verander toe Koeberg ophou bestaan het en die Ring van Parow se naam na Tygerberg verander is sodat al die Parow-gemeentes saam in een ring gegroepeer is.
Hainaut
Kastele
Die kasteel van Seneffe huisves sedert 1978 'n museum vir goudsmeekuns. Daarnaas kan besoekers hier 'n tydreis in die 18de eeu onderneem - 'n tydperk van nuwe ontdekkings waartydens mense vir die eerste keer in aanraking met onbekende geure en vreemde spesialiteite uit verre lande gekom het soos byvoorbeeld speserye, tee, sjokolade en koffie.
Administratiewe indeling
Die arrondissemente is in 69 munisipaliteite verdeel.
Sambok
Die sambok word gebruik om diere aan te jaag. Dit is onder andere deur die Voortrekkers ingespan tydens die Groot Trek om hulle ossewaens voort te dryf.
'n Sambok is ook 'n effektiewe wapen om slange te dood en honde en ander wilde diere te verdryf. Mense dra soms ook sambokke vir selfverdediging. Die Suid-Afrikaanse Polisie het op 'n stadium die sambok gebruik om skarebeheer toe te pas.
Bayes se stelling
Die formule is 'n direkte toepassing van die definisie van voorwaardelike waarskynlikheid
Voorbeeld
Ons bepaal wat die kans van die siekte is as ons iemand uit die bevolking toets en die uitslag positief is.
Kirkwood
Kirkwood is 'n dorp in die Oos-Kaap-provinsie, Suid-Afrika. Volgens die 2011-sensus het die nedersetting 'n bevolking van 5 371 gehad, waarvan 984 (18.3%) Blankes was.
Vroeë geskiedenis
Kort daarna het James Kirkwood self "Goevernements Belooning" aangekoop asook 'n paar ander plase in die vallei. Hy het daarna die Sundays River Land and Irrigation Company gestig, asook die dorpie Bayville.
Victoria-waterval
Vorming
Die Bo-Zambezirivier het oorspronklik suid deur die huidige Botswana gedreineer om by die Limpoporivier aan te sluit. ’n Algemene oplig van die grond tussen Zimbabwe en die Kalahariwoestyn sowat twee miljoen jaar gelede het hierdie uitlaatroete belemmer en ’n groot paleomeer bekend as die Makgadikgadi-meer het tussen die Kalahari en die Batoka basaltiese vlakte van Zimbabwe en Zambië gevorm. Hierdie meer was oorspronklik endoreïes en het geen natuurlike uitlaat gehad nie. Onder nat omstandighede sowat 20 000 jaar gelede het dit eindelik oorvloei en na die ooste begin dreineer en die Batoka-skeurvallei deur die basalt gesny met sy gang.
Wildekatoen
In Suid-Afrika kom die subspesie Gossypium herbaceum L. subsp. africanum (Watt) Vollesen voor en dit is op die SANBI-rooilys as 'veilig' gelys.
Victoria-waterval
Vorming
Die waterval het moontlik reeds begin om aan die volgende groot skeurvallei te beitel, tussen die westelike rivierbank en Boaruka-eiland. Die lip in die huidige val is op sy laagste hier en dra die grootste konsentrasie water in vloedtye.
Gereformeerde kerk Vryheid
duimnael|regs|200px|Ds. [[Blackie Kruger|P.C. (Blackie) Kruger lê op 6 Desember 1958 die hoeksteen van die verbouings aan die kerk van 1929.]]
Geskiedenis
Vryheid is in 1897 as die eerste Gereformeerde kerk in die huidige provinsie KwaZulu-Natal gestig, maar kerklik het dit, soos Paulpietersburg (1899–1951), onder Transvaal geval omdat dié gebied eers deel was van die Nieuwe Republiek.
Misuzulu Zulu
Die grondwet van Suid-Afrika erken tradisionele leiers in Suid-Afrika en die koning se rol is veral seremonieel van aard; hy beskik oor geen politieke mag nie. Die hof in Nongoma word uit die begroting van die KwaZulu-Natalse Provinsiale Wetgewer betaal.
Teelig
Vervaardiging
In teenstelling met standaardkerse word teeliggies uit paraffien vervaardig wat òf as granulaat koud in sy vorm gepers òf gesmolte as vloeibare was in die teelighouer gegiet word. Die laasgenoemde metode is meestal beperk tot gekleurde en aromatiese of teeliggies van baie hoë gehalte.
Omgewingsake
Aangesien die verwarmingsvermoë van die vlam net groot genoeg is om die paraffien vloeibaar te maak, verbrand teeliggies in glashouers nie volledig nie - hul buitekant word deur die glas afgekoel.
Chinhoyi
Chinhoyi (vroeër Sinoia) is 'n dorp in die noordweste van Zimbabwe en die hoofstad van die provinsie Masjonaland-Wes. Dit is 116 km noordwes van Harare en 87 km suidoos van Karoi geleë aan die hoofpad wat tot by die grenspos aan die Zambezirivier met Zambië en die Karibameer strek en aan die Lomagundi-syspoorlyn.
Georges de Layens
Georges de Layens (6 Januarie 1834 - 23 Oktober 1897) was 'n Franse plantkundige en byeboer. Hy was die skepper van die gewilde mobiele byekorf genoemd die "Layenskorf".
Hadeïkum
Nefelium en Erebrium
Die Goldblatt-indeling noem hierdie vroegste era van die Chaotium die Eochaotium en verdeel dit in:
Huperitium
In die eerste paar miljoen jaar word chondriete gevorm, wat soms vandag steeds as meteoriete die Aarde kan bereik. Hulle vorming vind as 'n proses van kondensasie van elemente, groei en klontering van stofdeeltjies plaas. Die datering van hierdie gebeurtenisse berus hoofsaaklik op Pb/Pb-datering van meteoriete. en veral hulle kalsium-aluminiumryke insluitsels.
Titanomachium
Die siderofiele elemente (Os, Ir, Ru, Rh, Pt, Pd, Au, Re) wat gewoonlik met HSE (Highly Siderophile Elements) aangedui word en die chalkofiele elemente (SCE; Strongly Chalcofile Elements) (S, Se, Te) word hoofsaaklik in die kern opgeneem.
Die proto-Aarde se kern word omtrent 4,535±0,002 miljard jaar gelede gevorm, omtrent 20 miljoen jaar ná die begin. Hierdie datering berus op Hf/W-metings op meteoriete. Die protoplaneet was blootgestel aan botsings met ander kleiner liggame. Goldblatt hulle stel voor om dit Tellus te noem
Hefestium
Daar word vermoed dat die eerste gestolde laag wat oerkontinente op die magma-oseaan gevorm het uit komatiïet-lawa bestaan het en dat die aarde eers droog gewees het en oseane eers later ontstaan het. Die boonste laag van omtrent 21 km het dalk uit gefraksioneerde gabbros en 'n middelfelsiese kors van anortosiet bestaan. Daaronder was 'n laag van grossulaar, kianiet en kwarts tot 50-60 kilometer diepte.
Prokrustium
Die Sr/Sr - isotoopverhouding van apatiet-insluitsels in zirkone uit die Argeïkum van Nuvvauagittuq in Kanada wys dat 'n bekken met 'n hoë Rb/Sr-verhouding 4,2 miljard jaar gelede (omtrent die begin van die Prokrustium) seker reeds gevorm moes wees. Dit wys dat daar toe reeds 'n aardkors was wat wissel van mafies tot sterk kieselhoudend. Moontlik stam dit self van 4,4 miljard jaar gelede (omtrent die begin van die jakobium).
Oeljanofsk
Geskiedenis
Met die bou van ’n hidroëlektriese aanleg 200 km van Oeljanofsk wat in 1957 voltooi is, is aansienlike dele grond beide noord en suid van die stad oorstroom en het die breedte van die Wolga op plekke met tot 35 km toegeneem. Tot vandag lê sommige woongebiede van Oeljanofsk ver onder die vlak van die reservoir en word dit deur ’n dam teen vloedwater beskerm.
Khartoem
Dis 'n streng Arabiese land en geen alkohol word toegelaat of verkoop nie. Selfs nie eers in restaurante nie. Besoekers moet toestemming verkry alvorens enige foto's geneem mag word. Openbare vervoer wissel van busvervoer tot huurmotors en die "tuk-tuks" wat driewielmotorfietse is met drie klein sitplekkies agter die bestuurder. Die tuk-tuks is baie gewild en kan oral opgemerk word.
By openbare swembaddens soos hotelle mag die mans en die vroue nie saam swem nie en daar word swembeurte van een uur elk toegepas. Moslemvroue mag glad nie in openbare swembaddens swem nie en vir hulle is daar spesiale binnenshuise swembaddens. Die meerderheid van Moslemvroue in Kartoem dra nie meer die tradisionele swart klere met die gesigbedekkings nie, en oral kan vroue in Westerse drag gesien word.
Gelling
'n Gelling is 'n maateenheid vir volume van ongeveer vier (4) liter.
Khartoem
21ste eeu
Op 23 Oktober 2012 het 'n ontploffing by die Yarmouk-ammunisiefabriek twee mense gedood en 'n ander persoon beseer. Die Soedanese regering het beweer dat die ontploffing die gevolg was van 'n Israeliese lugaanval.
Karavanserai
In die karavanserais was daar water vir mense en diere, asook geriewe vir was en rituele. Daar was voer vir die diere en winkels waar reisigers hul voorrade kon aanvul of van hul ware verhandel.
Cullinan-diamant
Voor die Cullinan-diamant gevind is, was die Excelsior-diamant die grootste gewees.
Britse Vloot
Geskiedenis
Gedurende die Tweede Wêreldoorlog het die Britse Vloot 'n belangrike rol in die stryd teen die Duitsers gespeel en – in 'n mindere mate – teen die Japannese. Daar was hewige gevegte op verskillende fronte, aan die Noorse kus, in die Atlantiese Oseaan, die Noordsee en die Middellandse See. Tydens die oorlog is die Britse Vloot egter definitief oorskadu deur die Amerikaanse Vloot, wat nie net teen die Japannese Keiserlike Vloot geveg het nie, maar ook 'n belangrike bydrae gelewer het tot die oorlog in die Atlantiese Oseaan.
Australopithecus africanus
Datums
Volgens huidige data is ''Au. africanus'' tussen 3,03 miljoen en 2,04 miljoen jaar oud, die Makapansgat-fossiele tussen 3,03 miljoen en 2,58 miljoen jaar; Sterkfontein tussen 2,58 miljoen en 2,04 miljoen jaar en Mev. Ples sowat 2,04 miljoen jaar; en Gladysvale tussen 2,4 miljoen en 2 miljoen jaar. Die ouderdom van die Taung-kind is moeiliker om te bepaal en is die fokus van ’n huidige projek deur Brian Kuhn (Universiteit van die Witwatersrand), Phil Hopley (Birkbeck-kollege, VK), Colin Menter (Johannesburg) en Andy Herries (Australië).
Pou
Beide die spesies is Asiatiese voëls. Die Indiese pou woon en broei op die Indiese subkontinent en is ook die nasionale voël van Indië. Die groenpou broei vanaf Mianmar (voorheen Birma) tot by Java (Indonesië). Die groenpou is 'n bedreigde spesie, as gevolg van jag en 'n vernietiging van sy habitat.
Blenheim
Blenheim staan vandag bekend as die sentrum van Nieu-Seeland se beduidendste wynbougebied. Die dorp is een van die sonnigste plekke in die land met warm en droë somers en koeler winters. Blenheim is danksy die natuurskoon van sy omgewing, sy ontspanne leefstyl en die florerende plaaslike wyn- en voedselbedryf 'n gewilde toeristetrekpleister.
1977 Suid-Afrikaanse Grand Prix
Die 1977 Formule Een Suid-Afrikaanse Grand Prix het op Saterdag 5 Maart 1977 op die Kyalami Grand Prix-renbaan naby Johannesburg, Suid-Afrika plaasgevind. Dit was die eerste wedren van die 1977-kampioenskapseisoen en is deur Niki Lauda in sy Ferrari gewen.
Kanada-Frankryk-Hawaii-teleskoop
Die teleskoop, wat sedert die jaar 1979 vir wetenskaplike navorsing gebruik word, is soos die Mount-Palomar-teleskoop 'n klassieke primêre-fokus/Cassegrain-teleskoop met 'n parabolies geslypte hoofspieël. Sy deursnee bereik 3,58 meter.
Joroeba
Joroeba behoort tot die Benue-Kongo-tale en word naas ander tale hoofsaaklik in Suidwes-Nigerië asook in dele van Benin en Togo gepraat. Daar is ook sprekers in Brasilië en Kuba, waar die taal as Nago bekend staan.
Nyabêla
Herkoms
Nyabêla se pa, Mapoch (deesdae Mabhoko of Mapog genoem ) was die hoofman van die stam toe die emigrante (later Voortrekkers of Boere genoem) in 1845 die gebied binnegedring het. In 1860 het die Boere vier plase (omtrent die huidige Mapochsgronde) aan die Mapochs (deesdae ook die Mapoggers genoem) toegeken. Maar die gebied wat die stam beset het, was groter en het steeds gegroei. Hulle het weer oorlog gevoer, maar in 1865 is vrede gemaak toe die Boere erken het dat 'n veel groter gebied aan die Mapoggers behoort.
Opmars
Die volgende is Kleinbooi se weergawe. Nyabêla het hom na die generaal by Hoedspruit gestuur om te sê dat die kommando nie naby Nyabêla se stat verby moes trek nie. Nyabêla wou nie oorlog maak nie en die vroue en kinders sou bang word as die kommando naby hulle kom. Die generaal het geantwoord dat hy nie teen Nyabêla opgetrek het nie, maar dat hy Mampuru jag. Al was Mampuru agter Nyabêla se skouer, sou hy hom kom afhaal. Toe het die generaal aan Swaas gesê: "Zeg aan jou broer, Nyabêla, als Mampoer in zijn buik zit zal ik hem kom uithalen". Die generaal het ook gesê waar Mampuru ookal mag wees, selfs in die lug, dan sou hy Mampuru gaan haal. Daarop het Swaas en Kleinbooi herhaal dat Nyabêla nie vir Mampuru gehelp het nie. "Hij is niet onze natie en wij willen geen oorlog". Die Generaal het toe gevra welke pad die kortste pad na Mampuru was. Kleinbooi het geantwoord dat die pad by hulle verby baie sleg was, maar dat 'n ompad by hulle stat verby, die beter pad was.
Mapogoorlog
In Januarie 1883 het die Boere nog twee aanvalle op Vlugkraal geloods, maar kon steeds nie daarin slaag om die stat in te neem nie. Hulle het begin om die Mapoggers se landerye te verwoes en hul vee te buit. Hulle het ook meer forte opgerig in die omgewing van die statte. In Februarie het hulle Makwanistat aangeval, maar het versuim om dit in te neem. Op 19 Februarie kom die Boere agter dat die Mapoggers Vlugkraal verlaat het.
Skotse nasionale krieketspan
Voor hul toetreding tot die IKR
Krieket is vanuit die naburige Engeland taamlik vroeg na Skotland geneem met die eerste bekende krieketwedstryd in Skotland wat in 1785 in Alloa tussen twee aristokratespanne – Duke of Athol’s XI v Hon. Col. Talbot’s XI – gespeel is. Dit sou egter nog tot in die middel van die 19de eeu duur totdat die Skotse krieket se ontwikkeling momentum verkry het: In 1849 het ’n Engelse span Skotland besoek wat die bevolking se belangstelling aansienlik verhoog en tot die stigting van ’n aantal krieketklubs gelei het. Dit was die eerste internasionale krieketwedstryd van ’n Skotse span nog, wat uit 22 spelers bestaan en in Edinburg teen die Engelse te staan gekom het. Charles Lawrence het in die tweede Engelse beurt al die paaltjies vir Skotland geneem. Die eerste wedstryd van ’n Skotse span dateer uit 1846, teen Perth. Die eerste volle internasionale wedstryd is in 1865 op die Londense The Oval teen Surrey gespeel en deur Skotland met 172 lopies gewen; daarna is hulle egter deur die Marylebone-krieketklub (MCC) verslaan.
Uitgebreide periodieke tabel
’n Uitgebreide periodieke tabel teoretiseer oor chemiese elemente buiten dié wat in die periodieke tabel bekend is en tot by oganesson as stabiel bewys is. Laasgenoemde element voltooi die sewende periode (ry) by atoomgetal (Z) 118.
Vanweë onsekerhede en verskille in voorspellings van die chemiese en fisiese eienskappe van elemente ná 120, is daar tans geen konsensus oor hul plasing in die uitgebreide periodieke tabel nie.
Struktuur van ’n uitgebreide tabel
Daar is tans geen konsensus oor die plasing van elements ná unbinilium (atoomgetal 120) op die periodieke tabel nie. Die tabel hieronder wys een moontlikheid vir die voorkoms van die agtste periode, met die plasing van elemente hoofsaaklik gebaseer op hul voorspelde chemiese samestelling.
Cheryl Pepsii Riley
Cheryl Pepsii Riley (gebore 18 Oktober 1961) is 'n Amerikaanse aktrise. Sy is bekend vir haar rol in die rolprent Colorz of Rage (1999).
Grahamstad
Stigting en vroeë geskiedenis
Die dorp en die garnisoen is in 1819 byna deur die Xhosa-profeet en -hoof Makana (wat ook as "Tierkat" of Nxele bekend gestaan het) se leër vernietig. Net danksy die groter vuurkrag en die gedissiplineerde weerstand, wat die Britse en Khoi-troepe onder bevel van kolonel Willshire gebied het, kon die Xhosa-aanval afgeweer word. Maar die oorwinning was veral aan 130 Khoi-buffeljagters onder bevel van hul hoof Jan Boesak, 'n bekeerde Christen, te danke wat toevallig by die toneel opgedaag het. Honderde Xhosa-krygers het in die Slag van Grahamstad, wat die loop van die Suid-Afrikaanse geskiedenis sou verander, gesneuwel. Die slagveld was teen 'n heuwel naby die huidige Fort England-hospitaal geleë, en dit word deur die Xhosa steeds eGazini of die "Plek van Bloed" genoem.
Perswese
Grahamstad het 'n belangrike rol in die geskiedenis van die Suid-Afrikaanse perswese en veral in die stryd om persvryheid gespeel. Thomas Pringle en John Fairbairn, die uitgewers van die plaaslike Commercial Advertiser, het geweier om hul dagblad, wat in 1824 die eerste keer verskyn het, aan die sensuur van die koloniale owerheid te onderwerp. Ná 'n vier jaar lange stryd is die fundamentele reg op persvryheid in die Kaapkolonie in 'n wet verskans.
Laura Branigan
Laura Branigan (3 Julie 1952 – 26 Augustus 2004) was 'n Amerikaanse aktrise. Sy was bekend vir haar rolle in die rolprente Flashdance (1983), Ghostbusters (1984), Coming to America (1988), en I, Tonya (2017).
Stad
Die lewe in 'n kunsmatige omgewing met sy groot aantal kulturele en opvoedkundige instellings asook die konfrontasie met bewoners van ander sosiale en etniese afkoms het die leefwyse van mense in Suid-Afrika net soos elders in die wêreld ingrypend verander.
Griekeland en Rome
Die belastingstelsel wat deur Diocletianus ingestel is, het die stede besonder swaar getref. Baie mense het uit die stede weggetrek om belastings te ontduik. Misdaad en onveilige toestande het verder toegeneem vanweë die verval van doeltreffende stadsbestuur, en voedselverskaffing aan die stede het wisselvallig begin word. Hongersnood het talle mense uit die stede na die platteland laat trek. Tot in die 10e eeu n.C. het daar na die verval van die klassieke stede 'n totaal agrariese of landbougemeenskap bestaan.
Die Middeleeue
Die wesenlike verskil tussen die stedelike en die plattelandse bevolking het nie soseer gele in die beskerming wat die stadsmure gebied het nie, maar ook in die sogenaamde stadsreg ('n soort privilege) wat deur die landheer op wie se grond die stad gestaan het, aan die gebied binne die stadsmure verleen is. Dit het die grondslag gevorm van die stadsbestuur. Soos hul klassieke voorgangers, was die Middeleeuse stede nie baie groot nie en hul bevolkings het selde meer as sowat 30 000 tot 50 000 inwoners gehad.
Nywerheidstede
Teen die middel van die 18e eeu het die Industriële Revolusie in Brittanje begin wat die aard van die bevolking en die stede radikaal verander het. Beter landboumetodes het 'n hoër opbrengs met minder arbeiders moontlik gemaak, sodat meer mense na die stede kon trek. In die stede het nuwe fabrieke en nywerhede ontstaan wat werk aan duisende mense verskaf het. Spoorweë het die kanale en koetse as vervoermiddel verdring en groot arbeiderswyke het rondom die fabrieke ontstaan.
Verstedeliking
Die groei van stede het geleidelik ook die vorming van spesifieke buurte en stadsdele bevorder soos byvoorbeeld 'n sentrale sakekern, woonbuurte, nywerheidssones en etniese kwartiere (die laasgenoemde is in Suid-Afrika deur wetgewing soos die Groepsgebiedewet dekades lank deur die staat afgedwing).
770
Die jaar 770 was 'n gewone jaar wat volgens die Gregoriaanse kalender op 'n Donderdag begin het. Dit was die 70ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad.
Gizella Farkas
Gizella Farkas (18 November 1925 in Miskolc – 17 Junie 1996 in Wene) was 'n vroulike tafeltennisspeler uit Hongarye. Van 1947 tot 1960 het sy verskeie medaljes in enkel-, dubbel- en spanbyeenkomste in die Europese Tafeltenniskampioenskap en in die Wêreld Tafeltenniskampioenskap gewen.
Laeveldnaboom
Die plant se stamme bevat 'n melkerige stof met karsinogene eienskappe. Kontak daarmee veroorsaak erge velirritasie, en indien die oë aangetas word, kan dit blindheid veroorsaak.
Vesel
Verwerking van vlasvesel
Nadat die vlasstingels gedroog is, word die vlas gerepel. Vroeër is die vlas met die hand gerepel deur dit deur die lang tande van 'n vlaskam te trek. Vandag word dit tussen 2 loopbande vasgeklem en deur die repelkam (vlaskam) gevoer. Lynolie kan van die vlassaad gemaak word, en in sommige lande word vlas hoofsaaklik vir die doel aangeplant.
Witswaan
Die witswaan is 'n swaan wat inheems aan dele van Europa, Skandinawië en Asië is.
Verspreiding en habitat
Die witswaan word op die Britse Eilande, in Nederland, Denemarke, suidelike Swede, Roemenië, Rusland en Klein-Asië aangetref. Die voël is ook na Noord-Amerika geneem, waar dit tans 'n wye verspreiding geniet en in baie gebiede 'n permanente spesie is.
Kleinbekbaars
Hengel: algemeen
Ná die broeityd: Helder sonskynweer laat visse diepwater en skuiling opsoek – plekke waar die gemiddelde hengelaar sukkel om hulle te vang. Die beste hengeltyd is vroeg soggens en later in die middag (selfs in die aand en nag) wanneer dit koeler is. Koelerige wind en betrokke lug maak dat visse lus voel vir kos en laat hulle vlakwater toe kom waar hengelaars hulle makliker vang. Vyf uur ná 'n verfrissende reënbui is gewoonlik die beste hengeltyd.
Corvospongilla mesopotamica
Corvospongilla mesopotamica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Barnim
Barnim is 'n plato wat gedurende die laaste ystydperk in sentrale en noordoostelike dele van die huidige Duitse deelstaat Brandenburg en die noordooste van Berlyn gevorm is. Die term word daarnaas ook gebruik om na die gebied as historiese landskap te verwys.
Coast of Skeletons
Storielyn
Na die onafhanklikheid ontslaan die naamlose Britse kolonie vir kommissaris Harry Sanders waar hy al jare werk as deel van die Britse polisiemag. Sanders keer dus terug na Londen, waar hy werk kry by 'n versekeringsmaatskappy, wat wil hê dat hy toesig moet hou oor 'n projek om diamante in die vlak waters buite Suidwes-Afrika te bagger.
Fetus
Week 9 tot 16 (2 tot 3,6 maande)
In hierdie stadium kom onbeheerde bewegings en rukkings voor terwyl die spiere, brein en bane begin ontwikkel.
Molekulêre orbitaal
Oorsig
waar \Psi en \Psi^* die molekulêre golffunksies vir die bindende en teenbindende molekulêre orbitale onderskeidelik is, \psi_a en \psi_b die atoomgolffunksies van atome a en b onderskeidelik is, en c_a en c_b verstelbare koëffisiënte is. Hierdie koëffisiënte kan positief of negatief wees, afhangende van die energieë en simmetrieë van die individuele atoomorbitale. Namate die twee atome nader aan mekaar raak, oorvleuel hulle atoomorbitale gebiede met 'n hoë elektrondigtheid, en gevolglik word molekulêre orbitale tussen die twee atome gevorm. Die atome word bymekaar gehou deur die elektrostatiese aantrekkingskrag tussen die positief gelaaide kerne en die negatief gelaaide elektrone wat molekulêre orbitale bind.
Kangongo, Namibië
Ekonomie
In vergelyking met baie ander dorpe in Namibië, is Kangongo steeds onderontwikkeld. Soos baie dorpe in Noord-Namibië, het Kangongo nie infrastruktuur en basiese dienste nie. Die ekonomie van Kangongo word gekenmerk deur bestaansboere, met baie min algemene dienste, naamlik 'n skool, klein kliniek en drie winkels. Die dorp spog met 'n klipbreker as 'n primêre bron van werksgeleenthede in die dorp. Die breker word tans besit deur Gecko Namibia (Edms.) Bpk. Kangongo het ook 'n visboerdery wat deur 'n koöperasie bestuur word en uit lede bestaan wat uit die Kangongo-gemeenskap kom. Die visboerdery het tans herinvestering in terme van infrastruktuur en kapitaal nodig om optimaal te kan funksioneer.
Olive Brasno
Eksterne skakels
Verwysing:
Jennifer Damiano
Jennifer Damiano (gebore 12 Mei 1991) is 'n Amerikaanse aktrise. Sy is bekend vir haar rolle in die rolprente B-Side (2013), 4th Man Out (2015), en American Dresser (2018), en in die televisiereeks Late Show with David Letterman (1993).
Onderwaterduik
Onderwaterduik, of kortweg duik, is die praktyk om onder die water se oppervlak te daal, hetsy vir plesier of om werk te verrig. Onderdompeling in water en die blootstelling aan hoë omgewingsdruk het fisiologiese effekte wat perke aan die moontlike duikdiepte en tydsduur stel. Die mens is nie fisiologies en anatomies goed aangepas by duikomstandighede nie, en verskeie soorte toerusting is ontwikkel om die diepte en tydsduur te vergroot, en daarmee verskeie tipes onderwaterwerk moontlik te maak.
Beperkings vir asemhou-duik
Asem-hou duik deur 'n lugasemhalende dier is beperk tot die fisiologiese vermoë om die duik met die beskikbare suurstof uit te voer totdat die dier terugkeer na 'n bron van vars asemhalingsgas, gewoonlik die lug by die oppervlak. Wanneer hierdie interne suurstoftoevoer uitgeput is, ly die dier aan 'n toenemende drang om asem te haal wat veroorsaak word deur die opbou van koolsuurgas in die sirkulasie, gevolg deur verlies van bewussyn as gevolg van hipoksie van die sentrale senuweestelsel. As dit onder die water gebeur, sal die persoon verdrink.
Duikmodes
Daar is verskeie vorme van duik wat gebaseer is op die duiktoerusting wat gebruik word.
Skubaduik
Geslotebaan of semi-geslotebaan skubastelsels laat herwinning van uitgeasemde gasse toe. Die volume gas wat gebruik word, word verlaag in vergelyking met dié van oopbaanskuba, dus kan 'n kleiner silinder of silinders vir 'n ekwivalente duikduur gebruik word. Hulle verleng die tyd wat onder water gespandeer kan word in vergelyking met oopbaanskuba vir dieselfde gasverbruik. Her-asemers produseer minder borrels en minder geraas as oopbaanskuba wat hulle aantreklik maak vir geheimsinnige militêre duikers om opsporing te vermy, vir wetenskaplike duikers om nie seediere te verskrik nie, en mediaduikers om borrelinmenging en geraas te voorkom.